நான்காம் நாள் கொல்லி மலை விட்டு கிளம்பினோம் 8 மணிக்கு கிளம்ப நினைத்து காலை டிபன் லேட் ஆனதால் 9.30 க்கு தான் மலை இறங்க தொடங்கினோம் 45 நிமிடத்தில் கீழ் இறங்கினோம் இந்த முறை பெரம்பலூர் வழியாக வர நினைத்தோம் கூகிள் மேப்பில் வழி எல்லாம் பார்த்து வந்து கொண்டிருந்தோம், சேந்தமங்கலம் தாண்டியவுடன் கொண்டாம்பட்டிமேடு என்னுமிடத்தில் இடது திரும்பினால் துறையூர் செல்லும் வழி வரும் ஆனால் செல்போன் சிக்னல் இல்லாததால் கூகிளார் மேப்பில் வழி காண்பிக்க மறுத்தார் ஒரு தகவல் அறிவிப்பு பலகையும் இல்லை எங்கே திரும்ப வேண்டும் என்று தெரியாததால் நேராக நாமக்கல் வரை வந்துவிட்டோம் பிறகு வழி விசாரித்து நாமக்கல் போலிஸ் ஸ்டேஷன் வழியாக போனால் துறையூர் ரோடு வரும் என்றார்கள் அங்கே போனால் ஒரு ரயில்வே மேம்பாலம் கட்டிக்கொண்டிருக்கிறார்கள் கார் லாரி செல்ல அனுமதி இல்லை வழியும் இல்லை எங்களை போலவே இன்னும் 2, 3 கார்களும் போக முடியாமல் திரும்பினோம், பிறகு மெயின்ரோடு வந்து இந்தியன் ஆயில் பெட்ரோல் பம்ப்பில் பெட்ரோல் போட்டுவிட்டு அந்த பெட்ரோல் பம்ப்புக்கு அருகிலேயே துறையூர் போகும் சாலை இருந்தது துறையூர் பவிளம் தாத்தையாங்கர்பேட்டை வழியாக பெரம்பலூர் வந்து சேர்ந்தோம்.